
Eselamu alejkum, Postim za vrijeme ***[Ramazana](https://pitajucene.com/search/ramaza/questions/ "Pretraži pitanja o ramazanu")*** i nastojim se pridržavati propisa posta. U vezi toga imam jedno pitanje. Imam djevojku s kojom sam duže u vezi i koja živi u drugom gradu. Interesuje me da li sam se “omrsio” ako djevojki kažem u razgovoru da je volim i da sam je se poželio. Pri tom ne mislim nista loše, jer sa tom djevojkom imam namjeru da stupim u ***[brak](https://pitajucene.com/search/Brak/questions/ "Pretraži pitanja o braku")***. Unaprijed zahvalan na odgovoru.


* 
* 
* 
* 
* 
* 
* 

 
DA LI KVARI POST AKO SE KAŽE DJEVOJCI “VOLIM TE” I “POŽELIO SAM TE”

Alejkumusselam. ***[Post](https://pitajucene.com/search/post/questions/ "Pretraži pitanja o postu")*** kvare sljedeće stvari: jelo, ***[piće](https://pitajucene.com/search/pi%C4%87e/questions/ "Pretraži pitanja o piću")***, spolni odnos, izlazak sjemena u budnom stanju (svejedno bilo to pri dodirivanju tijela žene, ljubljenju ili samozadovoljavanjem i slično), primanje hranjivih injekcija (poput infuzije) i nastupanje hajza i nifasa kod žene.


Sve drugo mimo spomenutog ne kvari post. Od stvari koje ne kvare post su: stavljanje kapi u oko, uho ili nos, povraćanje, vađenje krvi, činjenje hidžame, izlazak krvi iz nosa, krvarenje, vađenje zuba, izlazak mezja ili vedja, korištenje paste za zube, primanje nehranjive injekcije i slično.


Prema tome, kazati djevojki da je voliš i da si je poželio ne kvari post. Međutim, samo ašikovanje sa tom djevojkom, koje je po Šerijatu ***[haram](https://pitajucene.com/search/haram/questions/ "Pretraži pitanja o haramu")***, je pitanje o kojem ne pitaš a trebao bi znati detaljan stav islama o tome. Pa te savjetujem da se vratiš na nekoliko odgovora o zabavljanju i ašikovanju na istoj ovoj stranici. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice <http://www.n-um.com>


